title: Komisijas Īstenošanas regula (ES) 2022/159 (2022. gada 4. februāris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina zema riska darbīgo vielu Bacillus amyloliquefaciens (celms IT-45) un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

text:
                  7.2.2022

                  LV

                  Eiropas Savienības Oficiālais Vēstnesis

                  L 26/7

         KOMISIJAS ĪSTENOŠANAS REGULA (ES) 2022/159
         (2022. gada 4. februāris),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina zema riska darbīgo vielu Bacillus amyloliquefaciens (celms IT-45) un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu saistībā ar tās 22. panta 1. punktu,
         tā kā:

                     (1)

                     2017. gada 26. jūnijā uzņēmumi Danstar Ferment AG un Comercial Quimica Masso saskaņā ar Regulas (EK) Nr. 1107/2009 7. panta 1. punktu Francijai iesniedza pieteikumu, kurā lūdza apstiprināt darbīgo vielu Bacillus amyloliquefaciens (celms IT-45).

                     (2)

                     Saskaņā ar minētās regulas 9. panta 3. punktu Francija kā ziņotāja dalībvalsts 2017. gada 1. decembrī pieteikuma iesniedzējiem, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”) paziņoja, ka pieteikums ir pieņemams.

                     (3)

                     2019. gada 15. maijā ziņotāja dalībvalsts Komisijai projekta veidā iesniedza novērtējuma ziņojumu par to, vai ir gaidāms, ka darbīgā viela Bacillus amyloliquefaciens (celms IT-45) atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem, un tā kopiju nosūtīja Iestādei.

                     (4)

                     Saskaņā ar Regulas (EK) Nr. 1107/2009 12. panta 3. punktu Iestāde pieteikuma iesniedzējam noteica termiņu, kurā dalībvalstīm, Komisijai un Iestādei jāiesniedz papildu informācija.

                     (5)

                     Secinājumos, kurus pēc saskaņā ar Regulas (EK) Nr. 1107/2009 12. panta 2. punktu izdarītas pesticīdu riska novērtējuma profesionālizvērtēšanas Iestāde darīja zināmus pieteikuma iesniedzējiem, dalībvalstīm un Komisijai, Iestāde konstatēja, ka ir sagaidāms, ka darbīgā viela Bacillus amyloliquefaciens (celms IT-45) atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Savu secinājumu Iestāde publiskoja (2).

                     (6)

                     2021. gada 21.–22. oktobrī Komisija Augu, dzīvnieku, pārtikas aprites un dzīvnieku barības pastāvīgajai komitejai par darbīgo vielu Bacillus amyloliquefaciens (celms IT-45) iesniedza pārskata ziņojumu, kā arī minētajai darbīgajai vielai veltītu šīs regulas projektu.

                     (7)

                     Pieteikuma iesniedzējiem tika dota iespēja par pārskata ziņojumu iesniegt komentārus.

                     (8)

                     Par vismaz viena šo darbīgo vielu saturoša augu aizsardzības līdzekļa vienu reprezentatīvu lietojumu, kas tika pārbaudīts un detalizēts pārskata ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

                     (9)

                     Komisija uzskata, ka Bacillus amyloliquefaciens (celms IT-45) ir zema riska darbīgā viela saskaņā ar Regulas (EK) Nr. 1107/2009 22. pantu, un ir gaidāms, ka minēto vielu saturoši augu aizsardzības līdzekļi cilvēka un dzīvnieku veselībai un videi var radīt tikai nelielu risku, tāpēc to var apstiprināt uz laikposmu līdz 15 gadiem. Kritiskas bažas attiecībā uz cilvēku, dzīvniekiem un vidi nevienā jomā netika konstatētas.

                     (10)

                        Bacillus amyloliquefaciens (celms IT-45) ir mikroorganisms, kas atbilst arī Regulas (EK) Nr. 1107/2009 22. panta 2. punkta nosacījumiem, to lasot kopā ar minētās regulas II pielikuma 5.2. punkta nosacījumiem. Tāpēc ir lietderīgi apstiprināt Bacillus amyloliquefaciens (celms IT-45) par zema riska darbīgo vielu.

                     (11)

                     Tāpēc saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regula (ES) Nr. 540/2011 (3).

                     (12)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               2.
               Darbīgās vielas apstiprināšana

            I pielikumā specificēto darbīgo vielu Bacillus amyloliquefaciens (celms IT-45) apstiprina.

            2. pants

               4.
               Grozījumi Īstenošanas regulā (ES) Nr. 540/2011

            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 4. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

            (2)  Conclusion on the Peer review of the pesticide risk assessment of the active substance Bacillus amyloliquefaciens strain IT-45. EFSA Journal 2021;19(5):6594 https://doi.org/10.2903/j.efsa.2021.6594.

            (3)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                           Bacillus amyloliquefaciens

                        IT-45

                        Nav

                           Bacillus amyloliquefaciens IT-45 nominālais saturs tehniskajā produktā un preparāta sastāvā:min.: 2 x 1013 KVV/kg, maks.: 6 x 1014 KVV/kg.
                        Būtisku piemaisījumu nav

                        2022. gada 27. februāris

                        2037. gada 27. februāris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izklāstīti pārskata ziņojumā par Bacillus amyloliquefaciens (IT-45).

               (1)  Sīkāka informācija par darbīgās vielas identitāti un tās specifikāciju sniegta pārskata ziņojumā.

            II PIELIKUMS
            Īstenošanas regulas (ES) Nr. 540/2011 pielikuma D daļā pievieno šādu ierakstu:

                           Nr.

                           Parastais nosaukums, identifikācijas numuri

                              IUPAC nosaukums

                           Tīrība (1)

                           Apstiprināšanas datums

                           Apstiprinājuma termiņa beigas

                           Īpaši noteikumi

                           “35

                              Bacillus amyloliquefaciens IT-45

                           Nav

                              Bacillus amyloliquefaciens IT-45 nominālais saturs tehniskajā produktā un preparāta sastāvā:min: 2 x 1013 KVV/kg, maks.: 6 x 1014 KVV/kg.
                           Būtisku piemaisījumu nav

                           2022. gada 27. februāris

                           2037. gada 27. februāris

                           Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izklāstīti pārskata ziņojumā par Bacillus amyloliquefaciens (IT-45).

               (1)  Sīkāka informācija par darbīgās vielas identitāti un tās specifikāciju sniegta pārskata ziņojumā.”


title: Komisijas Īstenošanas regula (ES) 2022/160 (2022. gada 4. februāris), ar ko noteic vienotu minimālo biežumu noteiktām oficiālām kontrolēm, kurās saskaņā ar Eiropas Parlamenta un Padomes Regulu (ES) 2017/625 verificē atbilstību Savienības dzīvnieku veselības prasībām, un atceļ Regulas (EK) Nr. 1082/2003 un (EK) Nr. 1505/2006 (Dokuments attiecas uz EEZ)

text:
                  7.2.2022

                  LV

                  Eiropas Savienības Oficiālais Vēstnesis

                  L 26/11

         KOMISIJAS ĪSTENOŠANAS REGULA (ES) 2022/160
         (2022. gada 4. februāris),
         ar ko noteic vienotu minimālo biežumu noteiktām oficiālām kontrolēm, kurās saskaņā ar Eiropas Parlamenta un Padomes Regulu (ES) 2017/625 verificē atbilstību Savienības dzīvnieku veselības prasībām, un atceļ Regulas (EK) Nr. 1082/2003 un (EK) Nr. 1505/2006
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 20. panta 3. punkta pirmās daļas a) apakšpunktu,
         tā kā:

                     (1)

                     Regula (ES) 2017/625 nosaka vispārīgus noteikumus par oficiālajām kontrolēm, ko kompetentās iestādes atbilstoši riska pakāpei un attiecīgā biežumā, veic, lai verificētu atbilstību noteikumiem vairākās jomās, arī attiecībā uz dzīvnieku veselību. Minētajā regulā ir noteiktas arī oficiālajās kontrolēs izmantotās metodes un paņēmieni, pie kā cita starpā pieder operatoru kontrolē esošu telpu, dzīvnieku un preču inspicēšana.

                     (2)

                     Regula (ES) 2017/625 paredz vienotu praktisku oficiālo kontroļu veikšanas kārtību attiecībā uz vienotu minimālo oficiālo kontroļu biežumu, kas jānosaka, ja vajadzīgs reaģēt uz konkrētiem dzīvnieku veselības apdraudējumiem un riskiem un verificēt atbilstību slimību profilakses un kontroles pasākumiem.

                     (3)

                     Pirms tika sākts piemērot Eiropas Parlamenta un Padomes Regulu (ES) 2016/429 (2), oficiālo kontroļu, konkrētāk, inspekciju, minimālais biežums tikai noteikts vairākos dzīvnieku veselībai veltītos tiesību aktos. No 2021. gada 21. aprīļa šos tiesību aktus atcēla Regula (ES) 2016/429.

                     (4)

                     Komisijas Deleģētā regula (ES) 2019/2035 (3) cita starpā nosaka apstiprināšanas prasības mājputnu inkubatoriem un turēšanas objektiem, nagaiņu un mājputnu savākšanas operāciju objektiem, suņu, kaķu un mājas sesku savākšanas centriem, suņiem, kaķiem un mājas seskiem paredzētām dzīvnieku patversmēm, pārbaudes punktiem, vidiski izolētiem kameņu audzēšanas objektiem, karantīnas objektiem un norobežotiem sauszemes dzīvnieku objektiem.

                     (5)

                     Komisijas Deleģētā regula (ES) 2020/686 (4) nosaka apstiprināšanas prasības tādiem liellopu, cūku, aitu, kazu un zirgu reproduktīvo produktu objektiem, no kuriem šo dzīvnieku reproduktīvos produktus drīkst pārvietot uz citu dalībvalsti.

                     (6)

                     Komisijas Deleģētā regula (ES) 2020/691 (5) nosaka apstiprināšanas prasības tādiem noteiktiem akvakultūras objektiem un tādām akvakultūras objektu grupām, kuros tiek turēti ūdensdzīvnieki, kas rada būtisku dzīvnieku veselības risku.

                     (7)

                     Ir svarīgi, lai kompetentā iestāde regulārās oficiālās kontrolēs, jo īpaši Regulas (ES) 2017/625 14. panta b) punktā minētās inspekcijās, verificētu, vai dzīvnieki un reproduktīvie produkti tiek turēti un ražoti saskaņā ar vienotajiem objektu apstiprināšanas nosacījumiem, kuru mērķis ir mazināt riskus un apdraudējumus, kas saistīti ar Regulas (ES) 2016/429 sarakstā norādītajām slimībām un slimībām, kas radušās no jauna. Lai reaģētu uz minētajiem vienotajiem apdraudējumiem un riskiem cilvēku un dzīvnieku veselībai, ko rada minētās slimības, šajā regulā būtu jānosaka vienots minimālais inspekciju biežums noteiktos apstiprinātos uzņēmumos.

                     (8)

                     Attiecībā uz apstiprinātiem reproduktīvo produktu objektiem, nosakot vienotu minimālo inspekciju biežumu, būtu jāņem vērā tas, ka liellopu un cūku spermas vākšana nav sezonāla.

                     (9)

                     Nosakot vienotu minimālo biežumu inspekcijām, kas veicamas noteiktos apstiprinātos akvakultūras objektos un apstiprinātās akvakultūras objektu grupās, būtu jāņem vērā minētā objekta vai objektu grupas riska klasifikācija saskaņā ar Komisijas Deleģēto regulu (ES) 2020/689 (6).

                     (10)

                     Attiecībā uz noteiktu dzīvnieku identifikāciju un reģistrāciju minimālo to kontroļu vai pārbaužu līmeni, kas katru gadu jāveic objektos, kuros tur liellopus, aitas un kazas, kā arī katrā no šiem objektiem inspicējamo dzīvnieku skaitu noteic Komisijas Regula (EK) Nr. 1082/2003 (7) un Komisijas Regula (EK) Nr. 1505/2006 (8).

                     (11)

                     Detalizētas liellopu, aitu un kazu identifikācijas un reģistrācijas prasības, kas palīdz nodrošināt šo dzīvnieku izsekojamību, nosaka arī Deleģētā regula (ES) 2019/2035.

                     (12)

                     Liellopiem, aitām vai kazām, kas nav identificēti vai reģistrēti saskaņā ar Deleģētās regulas (ES) 2019/2035 prasībām, var būt nozīme Regulas (ES) 2016/429 sarakstā norādīto slimību un jaunradušos slimību izplatīšanā. Lai mazinātu minēto vienoto apdraudējumu un risku cilvēka un dzīvnieku veselībai, regulāri verificētu operatoru atbilstību Deleģētās regulas (ES) 2019/2035 prasībām un nodrošinātu Regulas (ES) 2017/625 vienveidīgu īstenošanu, liellopu, aitu un kazu identifikācijas un reģistrācijas oficiālajām kontrolēm būtu jānosaka vienots minimālais inspekciju biežums.

                     (13)

                     Deleģētā regula (ES) 2019/2035 Regulas (EK) Nr. 1082/2003 un (EK) Nr. 1505/2006 nepārprotami neatcēla. Lai nodrošinātu juridisko noteiktību, minētās regulas būtu jāatceļ ar šo regulu.

                     (14)

                     Šajā regulā paredzētie noteikumi būtu jāpiemēro Apvienotajai Karalistei attiecībā uz Ziemeļīriju saskaņā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu.

                     (15)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Priekšmets un darbības joma
            Šī regula nosaka vienotu minimālo biežumu oficiālajām kontrolēm, konkrētāk, inspekcijām, kurās tiek pārbaudīti dzīvnieki un reproduktīvie produkti, kā arī apstākļiem, kādos tie tiek turēti vai ražoti šādos objektos:

                        a)

                        Deleģētās regulas (ES) 2019/2035 1. panta 1. punkta a) apakšpunktā minētie apstiprinātie turētu sauszemes dzīvnieku un inkubējamu olu objekti;

                        b)

                        apstiprinātie reproduktīvo produktu objekti, kas minēti Regulas (ES) 2020/686 3. pantā;

                        c)

                        noteikti akvakultūras objekti, kas apstiprināti saskaņā ar Regulas (ES) 2016/429 176. panta 1. punktu, un akvakultūras objektu grupas, kas apstiprinātas saskaņā ar minētās regulas 177. pantu;

                        d)

                        tādi Deleģētās regulas (ES) 2019/2035 1. panta 1. punkta a) apakšpunktā minēti reģistrēti turētu sauszemes dzīvnieku objekti, kuros tiek turēti liellopi, aitas vai kazas.

            2. pants
            Definīcijas
            Šajā regulā piemēro šādas definīcijas, kas noteiktas Regulā (ES) 2016/429, Deleģētajā regulā (ES) 2019/2035, Deleģētajā regulā (ES) 2020/686, Deleģētajā regulā (ES) 2020/688 (9) un Deleģētajā regulā (ES) 2020/990 (10):

                        a)

                        “objekts”: definēts Regulas (ES) 2016/429 4. panta 27. punktā;

                        b)

                        “inkubatorijs”: definēts Regulas (ES) 2016/429 4. panta 47. punktā;

                        c)

                        “savākšanas operācija”: definēta Regulas (ES) 2016/429 4. panta 49. punktā;

                        d)

                        “suņu, kaķu un mājas sesku savākšanas centrs”: definēts Deleģētās regulas (ES) 2019/2035 2. panta 7. punktā;

                        e)

                        “dzīvnieku patversme”: definēta Deleģētās regulas (ES) 2019/2035 2. panta 8. punktā;

                        f)

                        “pārbaudes punkts”: definēts Deleģētās regulas (ES) 2019/2035 2. panta 9. punktā;

                        g)

                        “vidiski izolēts audzēšanas objekts”: definēts Deleģētās regulas (ES) 2019/2035 2. panta 10. punktā;

                        h)

                        “apstiprināts karantīnas objekts”: definēts Deleģētās regulas (ES) 2020/688 3. panta 9. punktā;

                        i)

                        “norobežots objekts”: definēts Regulas (ES) 2016/429 4. panta 48. punktā;

                        j)

                        “apstiprināts reproduktīvo produktu objekts”: definēts Deleģētās regulas (ES) 2020/686 2. panta 2. punktā;

                        k)

                        “apstiprināts akvakultūras objekts”: definēts Deleģētās regulas (ES) 2020/990 2. panta 10. punktā;

                        l)

                        “apstiprināta akvakultūras objektu grupa”: definēta Deleģētās regulas (ES) 2020/990 2. panta 11. punktā.

            3. pants
            Vienots minimālais inspekciju biežums noteiktos apstiprinātos objektos
            Dalībvalstu (11) kompetentās iestādes vismaz reizi kalendārajā gadā oficiāli kontrolē, konkrētāk, inspicē dzīvniekus un inkubējamās olas un apstākļus, kādos minētie dzīvnieki un inkubējamās olas to teritorijā tiek turēti vai ražoti kompetentās iestādes apstiprinātos šādu veidu objektos:

                        a)

                        inkubatoriji un mājputnu turēšanas objekti;

                        b)

                        nagaiņu un mājputnu savākšanas operāciju objekti;

                        c)

                        suņu, kaķu un mājas sesku savākšanas centri;

                        d)

                        suņu, kaķu un mājas sesku patversmes;

                        e)

                        pārbaudes punkti;

                        f)

                        vidiski izolēti kameņu audzēšanas objekti;

                        g)

                        apstiprināti karantīnas objekti;

                        h)

                        norobežoti objekti.

            4. pants
            Vienots minimālais inspekciju biežums apstiprinātos reproduktīvo produktu objektos
            Dalībvalstu kompetentās iestādes katru kalendāro gadu oficiāli kontrolē un, konkrētāk, inspicē reproduktīvos produktus, izņemot inkubējamas olas, un apstākļus, kādos minētie reproduktīvie produkti to teritorijā tiek ražoti kompetentās iestādes apstiprinātos šādu veidu objektos:

                        a)

                        vismaz divas reizes kalendārajā gadā – liellopu un cūku spermas savākšanas centri;

                        b)

                        vismaz reizi kalendārajā gadā:

                                    i)

                                    aitu, kazu un zirgu spermas savākšanas centri;

                                    ii)

                                    embriju vākšanas vai ieguves brigādes;

                                    iii)

                                    reproduktīvo produktu apstrādes objekti;

                                    iv)

                                    reproduktīvo produktu glabāšanas centri.

            5. pants
            Vienots minimālais inspekciju biežums noteiktos apstiprinātos akvakultūras objektos un konkrētās apstiprinātās akvakultūras objektu grupās
            Dalībvalsts kompetentā iestāde oficiāli kontrolē un, konkrētāk, inspicē akvakultūras dzīvniekus un apstākļus, kādos šie dzīvnieki tās teritorijā tiek turēti noteiktos apstiprinātos akvakultūras objektos un apstiprinātās akvakultūras objektu grupās. Minētajās oficiālajās kontrolēs ņem vērā apstiprinātā akvakultūras objekta vai apstiprinātās akvakultūras objektu grupas riska klasifikāciju, ko kompetentā iestāde saskaņā ar Deleģētās regulas (ES) 2020/689 VI pielikuma 1. daļas I nodaļas 1.2. punktu vai minētās regulas 73. panta 3. punkta b) apakšpunktā minētajos atkarīgajos nodalījumos esošo objektu riska klasifikāciju ir noteikusi šādi:

                        a)

                        augsta riska objektus inspicē vismaz reizi kalendārajā gadā;

                        b)

                        vidēja riska objektus inspicē vismaz reizi divos kalendārajos gados;

                        c)

                        zema riska objektus inspicē vismaz reizi trijos kalendārajos gados.

            6. pants
            Vienots minimālais inspekciju biežums liellopu, aitu un kazu turēšanas objektos
            Dalībvalsts kompetentā iestāde katru kalendāro gadu vismaz 3 % objektu, kuros tās teritorijā tiek turēti liellopi, aitas un kazas, oficiāli kontrolē un, konkrētāk, inspicē minēto dzīvnieku identifikāciju un reģistrāciju.

            7. pants
            Atcelšana

               1.   Regulu (EK) Nr. 1082/2003 un Regulu (EK) Nr. 1505/2006 atceļ.

               2.   Atsauces uz atceltajām regulām uzskata par atsaucēm uz šo regulu, un tās lasa saskaņā ar pielikumā doto atbilstības tabulu.

            8. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 4. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 95, 7.4.2017., 1. lpp.

            (2)  Eiropas Parlamenta un Padomes Regula (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (OV L 084, 31.3.2016., 1. lpp.).

            (3)  Komisijas Deleģētā regula (ES) 2019/2035 (2019. gada 28. jūnijs), ar ko attiecībā uz noteikumiem, kurus piemēro sauszemes dzīvnieku turēšanas objektiem un inkubatoriem, un attiecībā uz konkrētu sauszemes dzīvnieku un inkubējamu olu izsekojamību papildina Eiropas Parlamenta un Padomes Regulu (ES) 2016/429 (OV L 314, 5.12.2019., 115. lpp.).

            (4)  Komisijas Deleģētā regula (ES) 2020/686 (2019. gada 17. decembris), ar ko attiecībā uz reproduktīvo produktu objektu apstiprināšanu un izsekojamības un dzīvnieku veselības prasībām, kas jāievēro, veicot konkrētu turētu sauszemes dzīvnieku reproduktīvo produktu pārvietošanu Savienībā, papildina Eiropas Parlamenta un Padomes Regulu (ES) 2016/429 (OV L 174, 3.6.2020., 1. lpp.).

            (5)  Komisijas Deleģētā regula (ES) 2020/691 (2020. gada 30. janvāris), ar ko attiecībā uz noteikumiem par akvakultūras objektiem un ūdensdzīvnieku pārvadātājiem papildina Eiropas Parlamenta un Padomes Regulu (ES) 2016/429 (OV L 174, 3.6.2020., 345. lpp.).

            (6)  Komisijas Deleģētā regula (ES) 2020/689 (2019. gada 17. decembris), ar ko attiecībā uz noteikumiem par noteiktu sarakstā norādītu un jaunradušos slimību uzraudzību, izskaušanas programmām un statusu “brīvs no slimības” papildina Eiropas Parlamenta un Padomes Regulu (ES) 2016/429 (OV L 174, 3.6.2020., 211. lpp.).

            (7)  Komisijas Regula (EK) Nr. 1082/2003 (2003. gada 23. jūnijs), ar ko nosaka sīki izstrādātus noteikumus Eiropas Parlamenta un Padomes Regulas (EK) Nr. 1760/2000 īstenošanai attiecībā uz minimālo līmeni pārbaudēm, kas jāveic saskaņā ar liellopu identifikācijas un reģistrācijas sistēmu (OV L 156, 25.6.2003., 9. lpp.).

            (8)  Komisijas Regula (EK) Nr. 1505/2006 (2006. gada 11. oktobris), ar ko īsteno Padomes Regulu (EK) Nr. 21/2004 attiecībā uz pārbaudēm, kas obligāti jāveic saistībā ar aitu un kazu identifikācijas un reģistrācijas sistēmu (OV L 280, 12.10.2006., 3. lpp.).

            (9)  Komisijas Deleģētā regula (ES) 2020/688 (2019. gada 17. decembris), ar ko attiecībā uz dzīvnieku veselības prasībām, kuras reglamentē sauszemes dzīvnieku un inkubējamu olu pārvietošanu Savienībā, papildina Eiropas Parlamenta un Padomes Regulu (ES) 2016/429 (OV L 174, 3.6.2020., 140. lpp.).

            (10)  Komisijas Deleģētā regula (ES) 2020/990 (2020. gada 28. aprīlis), ar ko attiecībā uz dzīvnieku veselības un sertifikācijas prasībām, kuras reglamentē ūdensdzīvnieku un no ūdensdzīvniekiem iegūtu dzīvnieku izcelsmes produktu pārvietošanu Savienībā, papildina Eiropas Parlamenta un Padomes Regulu (ES) 2016/429 (OV L 221, 10.7.2020., 42. lpp.).

            (11)  Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši Protokola par Īriju/Ziemeļīriju 5. panta 4. punktu, to lasot saistībā ar minētā protokola 2. pielikumu, šajā regulā atsauces uz dalībvalstīm ietver Apvienoto Karalisti attiecībā uz Ziemeļīriju.

            PIELIKUMS
            7. panta 2. punktā minētās atbilstības tabulas
            1.   Regula (EK) Nr. 1082/2003

                        Regula (EK) Nr. 1082/2003

                        Šī regula

                        1. pants

                        -

                        2. panta 1. punkts

                        6. pants

                        2. panta 2. punkts

                        -

                        2. panta 3. punkts

                        -

                        2. panta 4. punkts

                        -

                        2. panta 5. punkts

                        -

                        2. panta 6. punkts

                        -

                        3. pants

                        -

                        4. pants

                        -

                        5. pants

                        -

                        I PIELIKUMS

                        -

                  2.   Regula (EK) Nr. 1505/2006

                        Regula (EK) Nr. 1505/2006

                        Šī regula

                        1. pants

                        -

                        2. pants

                        -

                        3. pants

                        -

                        4. pants

                        -

                        5. panta 1. punkta otrā daļa

                        6. pants

                        5. panta 1. punkta otrā daļa

                        -

                        5. panta 2. punkta otrā daļa

                        -

                        5. panta 2. punkta otrā daļa

                        -

                        6. pants

                        -

                        7. pants

                        -

                        Pielikums

                        -


title: Komisijas Īstenošanas regula (ES) 2022/158 (2022. gada 4. februāris), ar ko attiecībā uz lietošanai pārtikā paredzētu dzīvu, dzesinātu, saldētu vai pārstrādātu gliemeņu, adatādaiņu, un jūras vēderkāju importu no Amerikas Savienotajām Valstīm groza Īstenošanas regulu (ES) 2020/1641 (Dokuments attiecas uz EEZ)

text:
                  7.2.2022

                  LV

                  Eiropas Savienības Oficiālais Vēstnesis

                  L 26/1

         KOMISIJAS ĪSTENOŠANAS REGULA (ES) 2022/158
         (2022. gada 4. februāris),
         ar ko attiecībā uz lietošanai pārtikā paredzētu dzīvu, dzesinātu, saldētu vai pārstrādātu gliemeņu, adatādaiņu, un jūras vēderkāju importu no Amerikas Savienotajām Valstīm groza Īstenošanas regulu (ES) 2020/1641
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula), (1) un jo īpaši tās 129. panta 1. punktu,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”), (2) un jo īpaši tās 238. panta 3. punktu,
         tā kā:

                     (1)

                     Regula (ES) 2017/625 nosaka vispārīgus noteikumus oficiālajām kontrolēm, ko veic, lai pārbaudītu atbilstību noteikumiem, kuru mērķis ir novērst, likvidēt vai līdz pieņemamam līmenim samazināt riskus, kam tiešā veidā vai vides ietekmē ir pakļauti cilvēki un dzīvnieki.

                     (2)

                     Konkrētāk, Regula (ES) 2017/625 nosaka vispārīgus nosacījumus dzīvnieku un preču, t. sk. cilvēka patēriņam paredzētas pārtikas, ievešanai Savienībā no trešām valstīm vai to reģioniem. Regulas (ES) 2017/625 129. pants Komisiju pilnvaro atzīt, ka tad, ja trešās valstis šajā sakarā piedāvā objektīvus pierādījumus, trešo valstu un to reģionu piemērotie pasākumi ir līdzvērtīgi minētās regulas 1. panta 2. punktā minētos konkrētos noteikumos noteiktajām prasībām. Tas arī pilnvaro Komisiju paredzēt nosacījumus, kas reglamentē šādu dzīvnieku un preču ievešanu Savienībā no šādām trešām valstīm vai to reģioniem, jo īpaši attiecībā uz to oficiālo sertifikātu vai apliecinājumu būtību un saturu, kam jābūt līdzi minētajām precēm.

                     (3)

                     Saskaņā ar Komisijas Īstenošanas regulu (ES) 2020/1641 (3) pasākumi, kas Amerikas Savienoto Valstu Masačūsetsas štatā un Vašingtonas štatā veikti sabiedrības veselības aizsardzībai saistībā ar lietošanai pārtikā paredzētu dzīvu, dzesinātu, saldētu vai pārstrādātu gliemeņu, adatādaiņu, tunikātu un jūras vēderkāju ražošanu un laišanu tirgū, ir līdzvērtīgi prasībām, kas noteiktas Regulas (ES) 2017/625 1. panta 2. punkta a) apakšpunktā minētajos pārtikas nekaitīguma noteikumos.

                     (4)

                     Īstenošanas regula (ES) 2020/1641 izveido oficiālā sertifikāta paraugu lietošanai pārtikā paredzētu dzīvu, dzesinātu, saldētu vai pārstrādātu gliemeņu, adatādaiņu, tunikātu un jūras gliemežu importam no Amerikas Savienotajām Valstīm. Oficiālā sertifikāta paraugā noteikts, ka oficiālajam inspektoram jāapliecina, ka pasākumi, kas tiek piemēroti minēto preču ražošanai un laišanai tirgū, ir līdzvērtīgi prasībām, kas noteiktas Regulas (ES) 2017/625 1. panta 2. punkta a) apakšpunktā minētajos pārtikas nekaitīguma noteikumos.

                     (5)

                     Saskaņā ar pasākumiem, par ko panākta vienošanās ar Amerikas Savienoto Valstu Pārtikas un zāļu pārvaldes departamentu, kas atbild par lietošanai pārtikā paredzētu dzīvu, dzesinātu, saldētu vai pārstrādātu gliemeņu, adatādaiņu, tunikātu un jūras gliemežu eksportu uz Savienību, ar Īstenošanas regulu (ES) 2020/1641 izveidotais oficiālā sertifikāta paraugs būtu jāpielāgo attiecīgajam formātam, kas vajadzīgs minēto preču eksportam uz Savienību. Konkrētāk, oficiālā sertifikāta paraugā būtu jānorāda sūtījumu nosūtīšanas datums. Turklāt būtu jāinformē par to, kādam nolūkam preces sertificētas: lietošanai pārtikā vai galalietotājam.

                     (6)

                     Papildus sabiedrības veselības prasībām, kas ietvertas ar Īstenošanas regulu (ES) 2020/1641 izveidotajā oficiālā sertifikāta paraugā, Komisijas Īstenošanas regulas (ES) 2018/1882 (4) sarakstā minēto sugu gliemenes, kas ir dzīvas un paredzētas lietošanai pārtikā, un no šīm gliemenēm iegūti dzīvnieku izcelsmes produkti, ko pirms lietošanas pārtikā paredzēts Savienībā vēl pārstrādāt, Savienībā būtu jāieved tikai tad, ja tiem līdzi dots oficiāls sertifikāts, kurā ir attiecīgi dzīvnieku veselības apliecinājumi. No tā izriet: lai izpildītu dzīvnieku veselības prasības, kuru sniegtās garantijas ir līdzvērtīgas Savienības tiesību aktos paredzētajām garantijām, oficiālā sertifikāta paraugā būtu jāiekļauj gan vispārīgās dzīvnieku veselības prasības, kas ievešanu Savienībā reglamentē saskaņā ar Komisijas Deleģētās regulas (ES) 2020/692 (5) 6. panta 1. punkta a) un b) apakšpunktu, 6. panta 2. punktu, 7. panta 1. punktu un 8. pantu, gan īpašās dzīvnieku veselības prasības, kas minēto preču ievešanu Savienībā reglamentē saskaņā ar Deleģētās regulas (ES) 2020/692 167. panta a) punktu, c) punkta ii) un iii) apakšpunktu un d) punktu un 169. panta 1. un 2. punktu.

                     (7)

                     Tāpēc Īstenošanas regula (ES) 2020/1641 būtu attiecīgi jāgroza.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2020/1641 pielikumu aizstāj ar šīs regulas pielikuma tekstu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 4. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 95, 7.4.2017., 1. lpp.

            (2)  OV L 84, 31.3.2016., 1. lpp.

            (3)  Komisijas Īstenošanas regula (ES) 2020/1641 (2020. gada 5. novembris) par lietošanai pārtikā paredzētu dzīvu, dzesinātu, saldētu vai pārstrādātu gliemeņu, adatādaiņu, tunikātu un jūras vēderkāju importu no Amerikas Savienotajām Valstīm (OV L 370, 6.11.2020., 4. lpp.).

            (4)  Komisijas Īstenošanas regula (ES) 2018/1882 (2018. gada 3. decembris) par dažu slimību profilakses un kontroles noteikumu piemērošanu attiecībā uz sarakstā norādīto slimību kategorijām un ar ko izveido sarakstu ar sugām un sugu grupām, kas rada sarakstā norādīto slimību ievērojamu izplatības risku (OV L 308, 4.12.2018., 21. lpp.).

            (5)  Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).

            PIELIKUMS
            OFICIĀLĀ SERTIFIKĀTA PARAUGS. SERTIFIKĀTS, LIETOŠANAI PĀRTIKĀ PAREDZĒTU DZĪVU, SALDĒTU, DZESINĀTU VAI PĀRSTRĀDĀTU GLIEMEŅU, ADATĀDAIŅU, TUNIKĀTU UN JŪRAS VĒDERKĀJU IEVEŠANAI SAVIENĪBĀ NO AMERIKAS SAVIENOTAJĀM VALSTĪM

                           Amerikas Savienotās Valstis (ASV)

                           Veterinārais sertifikāts Eiropas Savienībai

                        II daļa. Apliecinājums

                                    II.

                                    Informācija par veselību

                                    II.a.

                                    Sertifikāta numurs

                        II.b.

                                    II.1.

                                    Sabiedrības veselības apliecinājums: lietošanai pārtikā paredzētas dzīvas, dzesinātas, saldētas vai pārstrādātas gliemenes, adatādaiņi, tunikāti un jūras vēderkāji
                                    Es, apakšā parakstījies, ar šo apliecinu, ka:

                                                —

                                                šeit aprakstītie produkti atbilst attiecīgajiem ASV standartiem un ASV Gliemeņu regulatīvās kontroles programmas prasībām un ir ražoti saskaņā ar tiem,

                                                —

                                                šeit aprakstītie produkti ir marķēti kā tādi, kas nav paredzēti iegremdēšanai ES ūdeņos vai saskarei ar tiem,

                                                —

                                                visu šajos produktos izmantoto ārvalstu izcelsmes gliemeņu izcelsme ir trešās valstīs/objektos/audzēšanas apgabalos, kas ir apstiprināti dzīvu gliemeņu eksportam uz ES.

                                    (1) (2)[II.2.

                                    Dzīvnieku veselības apliecinājums: lietošanai pārtikā paredzētas dzīvas sarakstā norādīto sugu gliemenes
                                    (3)
                                    Es, apakšā parakstījies oficiālais veterinārārsts, ar šo apliecinu, ka I daļas I.18. ailē minētie ūdensdzīvnieki atbilst:

                                                II.2.1.

                                                Komisijas Deleģētās regulas (ES) 2020/692 (1) 6. panta 1. punkta a)(4) un b) apakšpunktā, 6. panta 2. punktā, 7. panta 1. punktā un 8. pantā izklāstītajām vispārīgajām dzīvnieku veselības prasībām attiecībā uz ievešanu Savienībā;

                                                II.2.2.

                                                Deleģētās regulas (ES) 2020/692 167. panta a) punktā, c) punkta ii) apakšpunktā, c) punkta iii) apakšpunktā un d) punktā un 169. panta 1. un 2. punktā noteiktajām īpašajām dzīvnieku veselības prasībām attiecībā uz tādu preču ievešanu Savienībā, uz kurām attiecas šis sertifikāts.]

                           Piezīmes

                        Saskaņā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu šajā sertifikātā atsauces uz “Savienību” ietver Apvienotās Karalistes teritoriju attiecībā uz Ziemeļīriju.

                        I daļa

                                    —

                                    I.8. aile. Izcelsmes reģions: ASV štats, kurā notikusi ievākšana, un apstiprinātās ražošanas teritorijas kods.

                              II daļa

                                    (1)

                                    Šā sertifikāta II.2. daļa attiecas tikai uz šādām dzīvu gliemeņu precēm, kas paredzētas lietošanai pārtikā:

                                                (a)

                                                sarakstā norādīto sugu gliemenes, ko pārvadā bez ūdens un kas lietošanai pārtikā ir iepakotas un marķētas saskaņā ar īpašajām prasībām, kuras attiecībā uz šiem dzīvniekiem noteiktas Eiropas Parlamenta un Padomes Regulā (EK) Nr. 853/2004 (2), un kas, ja tās atkal novietotu ūdens vidē, vairs nevarētu izdzīvot;

                                                (b)

                                                sarakstā norādīto sugu gliemenes, ko transportē bez ūdens un kas paredzētas lietošanai pārtikā bez tālākas pārstrādes, — ja vien tās ir iepakotas mazumtirdzniecībai saskaņā ar prasībām, kas attiecībā uz šādu iepakojumu noteiktas Regulā (EK) Nr. 853/2004;

                                                (c)

                                                sarakstā norādīto sugu gliemenes, ko transportē bez ūdens un kas lietošanai pārtikā ir iepakotas saskaņā ar īpašajām prasībām, kuras attiecībā uz šiem dzīvniekiem noteiktas Regulā (EK) Nr. 853/2004, un kas paredzētas tālākai pārstrādei bez pagaidu uzglabāšanas pārstrādes vietā.

                                    (2)

                                    ja sūtījums sastāv no savvaļas ūdensdzīvniekiem, kas izkrauti no zvejas kuģiem, II.2. daļu nepiemēro un svītro.

                                    (3)

                                    Komisijas Īstenošanas regulas (ES) 2018/1882 (3) pielikuma tabulas 3. un 4. slejā norādītās sugas. Minētās tabulas 4. slejā norādītās sugas par vektoriem uzskata tikai tad, ja tās atbilst Deleģētās regulas (ES) 2020/692 171. panta 1. punktā minētajiem nosacījumiem.

                                    (4)

                                    Ja slimība ir relevanta un par to jāziņo.

                                    (5)

                                    Paraksta:

                                                —

                                                ja II.2. daļā iekļauto dzīvnieku veselības apliecinājums aizpildīts: oficiālais veterinārārsts;

                                                —

                                                ja II.2. daļā iekļauto dzīvnieku veselības apliecinājumu svītro: sertificējošā amatpersona vai oficiālais veterinārārsts;

                        [Oficiālais veterinārārsts](5) /[Sertificējošā amatpersona](5)

                        Vārds, uzvārds (ar lielajiem drukātajiem burtiem) _______________________________
                        Kvalifikācija un amats _______________________________
                        Datums _______________________________
                        Paraksts _______________________________
                        Zīmogs

               (1)  Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).

               (2)  Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).

               (3)  Komisijas Īstenošanas regula (ES) 2018/1882 (2018. gada 3. decembris) par dažu slimību profilakses un kontroles noteikumu piemērošanu attiecībā uz sarakstā norādīto slimību kategorijām un ar ko izveido sarakstu ar sugām un sugu grupām, kas rada sarakstā norādīto slimību ievērojamu izplatības risku (OV L 308, 4.12.2018., 21. lpp.).